**A … sorszámú Járműkarosszéria előkészítő, felületbevonó megnevezésű szakképesítés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**
	1. A szakképesítés azonosító száma: 34 525 04
	2. Szakképesítés megnevezése: Járműkarosszéria előkészítő, felületbevonó
	3. Iskolai rendszerű szakképzésben a szakképzési évfolyamok száma: 3
	4. Iskolarendszeren kívüli szakképzésben az óraszám: 960-1440
2. **EGYÉB ADATOK**
	1. A képzés megkezdésének feltételei:
		1. Iskolai előképzettség: alapfokú iskolai végzettség, vagy iskolai előképzettség hiányában
		2. Bemeneti kompetenciák: a képzés megkezdhető e rendelet 3. számú mellékletében a közlekedés szakmacsoportra meghatározott kompetenciák birtokában
	2. Szakmai előképzettség: ─
	3. Előírt gyakorlat: ─
	4. Egészségügyi alkalmassági követelmények: szükségesek
	5. Pályaalkalmassági követelmények: ─
	6. Elméleti képzési idő aránya: 30%
	7. Gyakorlati képzési idő aránya: 70 %
	8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező
	9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot

követően 140 óra;

 2 évfolyamos képzés esetén az első szakképzési évfolyamot követően 160 óra

1. **PÁLYATÜKÖR**
	1. A szakképesítéssel legjellemzőbben betölthető munkakör(ök), foglalkozás(ok):

|  |  |  |  |
| --- | --- | --- | --- |
|  | **A** | **B** | **C** |
| 3.1.1. | **FEOR száma** | **FEOR megnevezése** | **a szakképesítéssel betölthető munkakör(ök)** |
| 3.1.2. | 7327 | **Festékszóró, fényező** | Festékszóró, fényező |
| 3.1.3. | Autófényező |
| 3.1.4. | Járműkarosszéria előkészítő, felületbevonó |
| 3.1.5. | Dukkózó |
| 3.1.6. | Felületlakkozó |
| 3.1.7. | Fémszerkezet mázoló |
| 3.1.8. | Fényező |
| 3.1.9. | Fényező és mázoló, fém |
| 3.1.10. | Korrózióvédelmi festő |
| 3.1.11. | Lakkozó, fém |
| 3.1.12. | Polírozó |

* 1. A szakképesítés munkaterületének rövid leírása:

A járműkarosszéria előkészítő, felületbevonó feladata gépjárművek karosszériáinak felületkezelése, ipari rendszerű fényezése. Tevékenységét az ipari fényezési technológiák alkalmazásával önállóan, a járműkarosszéria felületkezelési előírásai szerint végzi. Közvetlenül részt vesz a felületkezelési folyamat alkalmazásán keresztül a minőségre vonatkozó szabványok betartásában és a technológiai folyamatok, a minőségbiztosítás, a munkabiztonság és a környezetvédelem folyamatos korszerűsítési tevékenységeiben.

A szakképesítéssel rendelkező képes:

* + fémfelületek kezelését (előkészítő és utókezelő műveletek) végezni
	+ felületkezeléssel kapcsolatos vegyszereket, berendezéseket, szerszámokat, mérőeszközöket kezelni
	+ gyártósori munkafolyamatokat irányítani, javítófényezési munkafolyamatokat végezni
	+ anyagok előkészítésével kapcsolatos diszpozíciós feladatokat ellátni az üzemi gyártás- és szerelésirányítás keretén belül
	+ zsírtalanító és fényező gépeket kezelni, felügyelni, ellenőrizni
	+ alapozást végezni, előkészíteni a végleges bevonat felvitelre az anyagokat
	+ felületbevonást végezni kézzel, valamint fényező berendezésekkel
	+ polírozási műveleteket végezni
	+ minőségellenőrzési feladatokat ellátni.
	+ utómunkálatokat végezni kézzel és kézi kisgépekkel
	+ munkabiztonsággal és környezetvédelemmel kapcsolatos feladatokat ellátni
	+ a munkaterület, valamint az eszközök és szerszámok karbantartásával, tisztántartásával összefüggő tevékenységeket végezni
	1. Kapcsolódó szakképesítések:

|  |  |  |  |
| --- | --- | --- | --- |
|  | **A** | **B** | **C** |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. |  **azonosító száma** |  **megnevezése** | **a kapcsolódás módja** |
| 3.3.3. | ─ | ─ | ─ |

1. **SZAKMAI KÖVETELMÉNYEK**

|  |  |  |
| --- | --- | --- |
|  | **A** | **B** |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10163-12 | Gépészeti munkabiztonság és környezetvédelem |
| 4.4. | 10162-12 | Gépészeti alapozó feladatok |
| 4.5. | 10484-12 | A felület-előkészítés feladatai |
| 4.6. | 10485-12 | A felületbevonás kivitelezése, utókezelése |
| 4.7. | 10456-12 | Gépjárműipari munkajog és kommunikáció |
| 4.8. | 11497-12 | Foglalkoztatás I. |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |

1. **VIZSGÁZTATÁSI KÖVETELMÉNYEK**
	1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

* 1. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | **A** | **B** | **C** |
| 5.2.1. | **A szakképesítés szakmai követelménymoduljainak**  |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10163-12 | Gépészeti munkabiztonság és környezetvédelem | gyakorlatiszóbeli |
| 5.2.4. | 10162-12 | Gépészeti alapozó feladatok | gyakorlati |
| 5.2.5. | 10484-12 | A felület-előkészítés feladatai | gyakorlatiszóbeli |
| 5.2.6. | 10485-12 | A felületbevonás kivitelezése, utókezelése | gyakorlatiírásbeliszóbeli |
| 5.2.7. | 10456-12 | Gépjárműipari munkajog és kommunikáció | szóbeli |
| 5.2.8. | 11497-12 | Foglalkoztatás I. | írásbeli |
| 5.2.9. | 11499-12 | Foglalkoztatás II. | írásbeli |
| 5.2.10. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

* 1. A komplex szakmai vizsga vizsgatevékenységei és vizsgafeladatai:
		1. Gyakorlati vizsgatevékenység

A vizsgafeladat megnevezése: Gyártósori munkafolyamatok irányítása, ellenőrzése, javító fényezések

A vizsgafeladat ismertetése: Alapvető fémipari megmunkálási feladatok, mechanikai felület előkészítés, előkezelési technológia kiválasztása, az előkészített felület ellenőrzése. A felület bevonására alkalmas anyagok, szerszámok és eszközök kiválasztása. Az előkészítés kivitelezése megadott felületen (acél felület). Az alapozó anyag gyártósori technológiák szerinti felhordása szórása és szárítása. A felület állapotának függvényében javítás, rétegvastagság mérése, az ellenőrzés eredményének elemzése, az adott felület fényezésének elvégzése, a szükséges visszacsiszolás és polírozás, a minőségi munka érdekében finom csiszolás, és javítás, a felületszárítása, ha szükséges maszkoláskészítése. Tevékenységéhez kapcsolódó elsősegély nyújtási, újraélesztési feladatok végzése.

A vizsgafeladat időtartama: 360 perc

A vizsgafeladat értékelési súlyaránya: 60 %

* + 1. Központi írásbeli vizsgatevékenység

A vizsgafeladat megnevezése: Ipari fényezési, javítástechnológiai ismeretek.

A vizsgafeladat ismertetése: A szakképesítés gyakorlásához szükséges jármű-előkészítési ismeretek, kémiai és fizikai alapismeretek, anyagismeret, gépészeti ismeretek, színelméleti ismeretek, szakrajzi ismeretek és szakmai számítások témakörökben különféle feladatok elvégzése.

A vizsgafeladat időtartama: 90 perc

A vizsgafeladat értékelési súlyaránya: 25 %

* + 1. Szóbeli vizsgatevékenység

A vizsgafeladat megnevezése: Ipari fényezési és javítási technológiák, munkabiztonsági, környezetvédelmi és munkajogi ismeretek.

A vizsgafeladat ismertetése: Válaszadás a vizsgakövetelmények alapján összeállított, előre kiadott tételsorokból húzott kérdésekre. A szóbeli központilag összeállított vizsga kérdései a 4. Szakmai követelmények fejezetben megadott Gépészeti munkabiztonság és környezetvédelem, A felület-előkészítés feladatai, A felületbevonás kivitelezése, utókezelése, Gépjárműipari munkajog és kommunikáció követelményrészekhez tartozó témaköröket tartalmazzák.

A vizsgafeladat időtartama: 45 perc (ebből felkészülési idő 30 perc, válaszadási idő 15 perc)

A vizsgafeladat értékelési súlyaránya: 15 %

* 1. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában.

* 1. A szakmai vizsga értékelésének a szakmai vizsgaszabályzattól eltérő szempontjai: ─
1. **eszköz- és felszerelési jegyzék**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Hőmérsékletmérő |
| 6.3. | Kifolyásmérő |
| 6.4. | Szárító berendezés |
| 6.5. | Páratartalom mérő |
| 6.6. | Időmérő |
| 6.7. | Tesztpapírok |
| 6.8. | Mérlegek |
| 6.9. | Rugalmasság vizsgáló |
| 6.10. | Rétegvastagság mérő, és porozitás mérő |
| 6.11. | Alapvegyszerek, savak, lúgok, indikátorok |
| 6.12. | Felület előkészítő eszközök, berendezések |
| 6.13. | Festék előkészítő berendezések |
| 6.14. | Festékfelhordó berendezések, eszközök |
| 6.15. | Vízkeménység mérő (PH) |
| 6.16. | Számítógéppel csatlakoztatható digitális mérleg |
| 6.17. | Számítógépes színkeverő rendszer |
| 6.18. | Mosó berendezések |
| 6.19. | Elszívó berendezések |
| 6.20. | Szelektív hulladéktárolók |
| 6.21. | Elsősegélynyújtási eszközök |

1. **EGYEBEK**

AOE Autószerelők Országos Egyesülete

9023 Győr

Csaba utca 21.

Tel: +36 96 618 070

E-mail: aszer1@mail.datanet.hu

GEMOSZ Gépjármű-Márkakereskedők Országos Egyesülete

2040 Budaörs

Malomkő u. 2.

Tel: +36 1 877 2119

Fax: +36 1 222 9000

E-mail: gemosz@gemosz.hu

Magyar Autóklub

1043 Budapest

Berda József u. 15.

Tel: +36 1 345 1800

Fax: +36 1 345 1801

E-mail: info@autoklub.hu